31977D0505
L 206/11
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА СЪВЕТА
от 25 юли 1977 година
относно създаване на Постоянен комитет по зоотехника
(77/505/ЕИО)
СЪВЕТЪТ НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид проекторешението, представено от Комисията,
като има предвид, че за случаите, в които Съветът делегира на Комисията правомощия в областта на зоотехниката, следва да се създаде комитет, съставен от експерти от държавите-членки, с цел да се гарантира тясно сътрудничество между държавите-членки и Комисията и да може тя да се консултира с експерти;
като има предвид освен това, че е желателно това сътрудничество да обхване всички области, които са предмет на общностни правила по тези въпроси; като има предвид, че въпросният комитет следва да бъде съответно оправомощен да разглежда всякакви въпроси от тези области,
РЕШИ:
Член 1
Създава се Постоянен комитет по зоотехника (наричан по-долу „Комитетът“), съставен от представители на държавите-членки и председателстван от представител на Комисията.
Член 2
Комитетът изпълнява задълженията, които са му делегирани посредством разпоредбите, приети от Съвета в областта на зоотехниката, в случаите и при условията, определени във въпросните разпоредби.
Освен това комитетът може да разглежда всякакви други въпроси в тази област, отнесени до него от неговия председател по негова инициатива или по искане от държава-членка.
Член 3
Комитетът изготвя свой процедурен правилник.
Съставено в Брюксел на 25 юли 1977 година.